Yö, hälvene!
Vuostuhannet, vuostuhannet jo lastaan
 tuhoon ja turmaan äidit tuuditteli.
 Aseistu, mies, jo peripahaa vastaan,
 lopeta jo tuo hullu hornanpeli,
 kohota ihmisyytes kuolemastaan,
 pelasta elämälle ihmisveli!
 Lannistamaan käy raakalaisen vaistosi
 Tää sankaruutta vaativin on taistos.

 Kajotti kauneuden sarastusta
 jo kauan. Aamu ei lie enää loitto.
 Yö, hälvene! Pois, vihan pilvi musta!
 Jo auringolle rakkauden suo voitto!
 Sydänten suurta ylösnousemusta
 julistain avarru, oi aamunkoitto!